Eelnõu

# NARVA LINNAVOLIKOGU

# O T S U S

# Narva xx.xx.2022 nr xxx

**Narva Linnavolikogu 14.06.2018. a otsuse nr 36 *„Projekti „Narva Raekoja hoone ja platsi rekonstrueerimine“ oma- ja sildfinantseeringu kinnitamine ning projekti teostaja määramine“* muutmine**

# ASJAOLUD JA MENETLUSE KÄIK

Narva Linnavolikogu 14.06.2018 otsusega nr 36 kinnitati projekti *„Narva raekoja hoone ja platsi rekonstrueerimine, nr 2014-2020.9.02.18-0019“* (edaspidi tekstis „projekt“) omafinantseering summas 2 228 622,50 eurot aastateks 2018-2021 ja sildfinantseering summas kokku 4 938 117,50 eurot aastateks 2018-2021 ning volitati Narva Linna Arenduse ja Ökonoomika Ametit esitama projekti taotluse meetmesse "Ida-Virumaa linnapiirkondade jätkusuutlik areng".

Projekti eesmärgiks on Narva Vanalinna kui Narva linnapiirkonna olulisema alakasutatud ala taaselavdamine. Projekti otsene eesmärk on Vanalinna linnaosa keskosa funktsiooni taastamine Raekoja hoone ja platsi rekonstrueerimise ja kasutuselevõtu kaudu.

Projekti põhitaotlus sai positiivse toetuse otsuse 25.06.2019. Projekti eeldatav kogumaksumus oli 7 193 118,00 eurot. Struktuuritoetus moodustab kuni 85% abikõlblikest projekti kuludest. Abikõlblikeks kuludeks on kulud, mis on seotud avaliku funktsiooniga. Administratiivfunktsiooniga seotud kulud on mitteabikõlblikud. Põhitaotluse esitamise seisuga Narva Raekoja administratiivfunktsiooni osakaal oli 18% kogukuludest. Meetme toetus moodustab kuni 4 938 117,50 eurot (85% abikõlblikest projekti kuludest). Narva linna abikõlblik omafinantseering on kuni 871 433 eurot ja mitteabikõlblike kulude omafinantseering kuni 1 383 568 eurot. Kokku on linna omafinantseering projekti raames kuni 2 255 001 eurot. Arvestades, et aastatel 2016-2017 tehti Narva linna eelarvest osaliselt abikõlbliku omafinantseeringu arvel kulusid summas 26 379 eurot, kinnitati Narva Linnavolikogu 14.06.2018 otsusega nr 36 projekti omafinantseeringu aastateks 2018-2021 summas kuni 2 228 622,50 eurot ja sildfinantseeringu summas kuni 4 938 117,50 eurot.

Rahvusvahelise avatud hankemenetluse *„Raekoja hoone ja platsi rekonstrueerimise projekteerimis-ehitustööd (viitenumber: 224889)“* tulemusel sõlmis Narva Linna Arenduse ja Ökonoomika Amet 04.02.2021 projekteerimis-ehitustööde töövõtulepingu (edaspidi tekstis „ehitustööde leping“) AS-ga Ehitustrust. Tööprojektide koostamise ja ehitustööde käigus (*valdavalt lammutustööde käigus ja pärast konstruktsioonide avamist*) tekkis vajadus suuremahuliste lisa- ja muudatustööde tegemises. Aprilli 2022. a seisuga on esitatud 29 muudatusettepanekut kogumaksumusega *ca* 777 927 eurot (KM-ga). Esitatud muudatusettepanekud on seotud järgmiste muudatustöödega: liftšaht; kütte välistorustiku asendamine; evakuatsioonitrepp; rasvapüüduri ja pumpla asukohad; radoonitõrje süsteem hoones; asendiplaani, vertikaalplaneeringu ja sademevee välisvõrgud; hoonesisene küttesüsteem; samuti muudatused, mis on seotud TTJA kehtestatud uute nõuetega; gaasitrass; ventilatsioonisüsteem; vee- ja kanalisatsioonisüsteem; keldri põranda muudatus; kinnimüüritud trepikäik; tugevvoolu muudatused; raekoja platsi ja kõnniteede katted jms. Samuti on ehitustööde käigus tekkinud vajadus VKG Elektrivõrgud OÜ-ga liitumislepingu sõlmimiseks, mida esialgse projekti eelarves planeeritud ei olnud. Liitumislepingu eeldatav maksumus (*raekoja projekti raames*) on 116 593,51 eurot (*lõplik lepingu maksumus selgub pärast liitumistööde teostamist*). Lisaks sellele on seoses arheoloogiliste tööde mahtude ja maksumuse suurenemisega tekkinud vajadus täiendavaks rahastamiseks.

Ehitustööde lepingu täitmise käigus on Töövõtja tegevust mõjutanud ka 2022. a veebruaris alanud sõda Ukrainas ning lääneriikide poolt Venemaa ja Valgevene suhtes kehtestatud majandussanktsioonid, mis tekitasid olulisi häired tarneahelates ja tõid kaasa ehitumaterjalide hindade hüppelise kasvu.

Võttes arvesse kõik ülalmainitud asjaolusid ja kuna projekti *„Narva raekoja hoone ja platsi rekonstrueerimine, nr 2014-2020.9.02.18-0019“* edukas elluviimine on Narva linna jaoks väga tähtis, siis tuleb projekti eeldatava omafinantseeringu summat aastateks 2018 – 2022 suurendada **797 770,00** euro võrra, ehk kuni **3 026 392,50** euroni. Omafinantseeringu suurendamisel suureneb ka projekti kogueelarve aastateks 2016 – 2022 on kuni **7 990 888,00** euroni.

Ehitustöödeks on planeeritud 22 kuud alates lepingu sõlmimise päevast, seega projekti eeldatav lõpptähtaeg on detsember 2022. Kõik projektiga seotud tegevused peavad olema teostatud hiljemalt 31. augusti 2023. a.

Projekti sildfinantseerimise mahtu summas **4 938 117,50** eurot ei muudeta.

Projekti omafinantseerimise ja sildfinantseerimise summad aastate lõikes on ette nähtud Narva linna arengukavas sh eelarvestrateegias.

Eeltoodust tulenevalt tuleb muuta Narva Linnavolikogu 14.06.2018 otsuse nr 36 punktides 3.1. ja 3.2 kajastatud omafinantseeringu summat ja punktis 3.3. projekti perioodi.

1. **ÕIGUSLIKUD ALUSED**
	1. Kohaliku omavalitsuse korralduse seaduse § 22 lg 1 punkti 8 alusel kuulub laenude ja teiste varaliste kohustuste võtmine volikogu ainupädevusse.
	2. Haldusmenetluse seaduse (HMS) § 64 lõike 1 alusel kohaldatakse haldusakti kehtetuks tunnistamise kohta sätestatut ka haldusorgani poolt haldusakti muutmise ja haldusakti kehtivuse peatamise suhtes.
	3. HMS § 68 lõige 2 sätestab, et haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
2. **OTSUS**

Muuta Narva Linnavolikogu 14.06.2018 otsuse nr 36 *„Projekti „Narva Raekoja hoone ja platsi rekonstrueerimine“ oma- ja sildfinantseeringu kinnitamine ning projekti teostaja määramine“* punkte 3.1., 3.2. ja 3.3. järgmiselt:

* 1. Kinnitada projekti „Narva Raekoja hoone ja platsi rekonstrueerimine“ omafinantseeringuks aastateks 2018-2022 kokku kuni 3 026 392,50 eurot.
	2. Lubada Narva Linnavalitsusel võtta laenu p. 3.1. nimetatud omafinantseeringu katteks aastateks 2018-2022 kokku kuni 3 026 392,50 eurot.
	3. Kinnitada projekti „Narva Raekoja hoone ja platsi rekonstrueerimine“ sildfinantseeringu katteks aastateks 2018 – 2022 kokku kuni 4 938 117,50 eurot ja lubada Narva Linnavalitsusel võtta laenu sildfinantseeringu katteks.
1. **RAKENDUSSÄTTED**
	1. Otsus jõustub seadusega sätestatud korras.
	2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

**Vladimir Žavoronkov**

**Linnavolikogu esimees**